text:
alle de projekter, aktioner, aktiviteter eller dele heraf, der finansieres ved Horisont Europa-programmet, alle de foranstaltninger, der er nødvendige for at beskytte Den Europæiske Unions finansielle interesser, og afslutningen af alle de finansielle forpligtelser, der følger af gennemførelsen af denne aftale mellem parterne.
 3. Anvendelsen af denne aftale kan suspenderes af Den Europæiske Union i tilfælde af en fuldstændig eller delvis manglende betaling af det finansielle bidrag, som Israel skal betale i henhold til denne aftale.
 I tilfælde af manglende betaling, som kan bringe gennemførelsen og forvaltningen af Horisont Europa-programmet i alvorlig fare, sender Kommissionen en formel rykkerskrivelse. Hvis der ikke er foretaget betaling senest 20 arbejdsdage efter den formelle rykkerskrivelse, underretter Kommissionen Israel om suspensionen af anvendelsen af denne aftale ved en formel notifikationsskrivelse, som træder i kraft 15 dage efter Israels modtagelse af denne skrivelse.
 Hvis anvendelsen af denne aftale suspenderes, er retlige enheder, der er etableret i Israel, ikke berettigede til at deltage i tildelingsprocedurer, der endnu ikke er afsluttet, når suspensionen træder i kraft. En tildelingsprocedure anses for afsluttet, når der er indgået retlige forpligtelser som følge af proceduren.
 Suspensionen berører ikke de retlige forpligtelser, der er indgået med de retlige enheder, der er etableret i Israel, inden suspensionen trådte i kraft. Denne aftale finder fortsat anvendelse på sådanne retlige forpligtelser.
 Den Europæiske Union underretter straks Israel, når den har modtaget hele det skyldige finansielle bidrag. Suspensionen ophæves med øjeblikkelig virkning ved modtagelsen af denne underretning.
 Fra den dato, hvor suspensionen ophæves, er retlige enheder i Israel igen berettigede til at deltage i tildelingsprocedurer, der iværksættes efter denne dato, og i tildelingsprocedurer, der er indledt inden denne dato, for hvilke fristerne for indgivelse af ansøgninger ikke er udløbet.
 4. Hver af parterne kan til enhver tid afslutte aftalen ved skriftligt at underrette den anden part om sin hensigt om at afslutte aftalen. Afslutningen træder i kraft tre kalendermåneder efter den dato, hvor den skriftlige meddelelse modtages. Den dato, hvor afslutningen træder i kraft, udgør afslutningsdatoen med henblik på denne aftale.
 5. Hvis denne aftale afsluttes i overensstemmelse med denne artikels stk. 4, er parterne enige om, at:
 a)
 projekter, aktioner, aktiviteter eller dele heraf, for hvilke der er indgået retlige forpligtelser efter denne aftales ikrafttræden, og inden denne aftale afsluttes, fortsætter, indtil de er afsluttet på de betingelser, der er fastsat i denne aftale
 b)
 det årlige finansielle bidrag for år N, hvorunder denne aftale afsluttes, betales fuldt ud i overensstemmelse med artikel 3. Det operationelle bidrag for år N justeres i overensstemmelse med artikel 3, stk. 8, og korrigeres i overensstemmelse med denne aftales artikel 4. Det deltagelsesgebyr, der betales for år N, må ikke justeres eller korrigeres og
 c)
 efter det år, hvor denne aftale afsluttes, justeres de indledende operationelle bidrag, der er betalt for de år, hvor denne aftale fandt anvendelse, i overensstemmelse med artikel 3, stk. 8, og korrigeres automatisk i overensstemmelse med denne aftales artikel 4.
 Parterne afvikler efter fælles overenskomst alle andre konsekvenser af afslutningen af denne aftale.
 6. Aftalen


text:
kan kun ændres skriftligt efter fælles overenskomst mellem parterne. Ændringernes ikrafttræden følger samme procedure som den, der gælder for denne aftales ikrafttræden.
 7. Bilagene til denne aftale udgør en integrerende del af denne aftale.
 8. I overensstemmelse med EU's politik gælder denne aftale ikke for de geografiske områder, der kom under den israelske stats administration efter den 5. juni 1967. Dette standpunkt bør ikke fortolkes som en indskrænkning af Israels principielle holdning i dette spørgsmål. Parterne er derfor enige om, at anvendelsen af denne aftale ikke berører disse områders status.
 Denne aftale udfærdiges i to eksemplarer på engelsk og hebraisk, idet hver af disse tekster har samme gyldighed. I tilfælde af uoverensstemmelse har den engelske tekst forrang.
 Udfærdiget i Bruxelles den 6. december 2021, hvilket svarer til den 2. Tevet i år 5782 i den hebraiske kalender.
 For Europa-Kommissionen på Den Europæiske Unions vegne
 Mariya GABRIEL
 Kommissær med ansvar for innovation, forskning, kultur, uddannelse og unge
 For regeringen for Staten Israel
 Haim REGEV
 Ambassadør for Staten Israel ved EU og NATO
 (1) EUT L 129 af 17.5.2008, s. 40.
 (2) EFT L 147 af 21.6.2000, s. 3.
 (3) Denne aftale udgør og har samme retsvirkninger som aftalememorandummet i henhold til protokollen til Euro-Middelhavsaftalen om de almindelige betingelser for Staten Israels deltagelse i Fællesskabets programmer.
 (4) Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
 (5) Rådets afgørelse (EU) 2021/764 af 10. maj 2021 om særprogrammet til gennemførelse af Horisont Europa — rammeprogrammet for forskning og innovation, og om ophævelse af afgørelse 2013/743/EU (EUT L 167 I af 12.5.2021, s. 1).
 (6) Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi (omarbejdning) (EUT L 189 af 28.5.2021, s. 61).
 (7) Europa-Parlamentets og Rådets afgørelse (EU) 2021/820 af 20. maj 2021 om den strategiske innovationsdagsorden for Det Europæiske Institut for Innovation og Teknologi (EIT) for 2021-2027: Styrkelse af Europas innovationstalent og -kapacitet og om ophævelse af afgørelse nr. 1312/2013/EU (EUT L 189 af 28.5.2021, s. 91).
 (8) EU's restriktive foranstaltninger vedtages i henhold til artikel 29 i traktaten om Den Europæiske Union eller artikel 215 i traktaten om Den Europæiske Unions funktionsmåde.
 (9) Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (EUT L 206 af 8.8.2009, s. 1).
 (10) Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
 (11) Dette omfatter navnlig ressourcer fra EU-genopretningsinstrumentet,

type: contracts

jurisdiction: EU


text:
som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (12) EUT L 433 I af 22.12.2020, s. 23.
 BILAG I
 Regler for Israels finansielle bidrag til Horisont Europa-programmet (2021-2027)
 I. Beregning af Israels finansielle bidrag
 1.
 Israels finansielle bidrag til Horisont Europa-programmet fastsættes årligt i forhold til og som supplement til det beløb, der hvert år er til rådighed i EU-budgettet til forpligtelsesbevillinger, der er nødvendige til forvaltning, gennemførelse og drift af Horisont Europa-programmet, og som er forhøjet i overensstemmelse med i denne aftales artikel 3, stk. 4.
 2.
 Det i denne aftales artikel 3, stk. 7, omhandlede deltagelsesgebyr indfases som følger:
 —
 2021: 0,5 %
 —
 2022: 1 %
 —
 2023: 1,5 %
 —
 2024: 2 %
 —
 2025: 2,5 %
 —
 2026: 3 %
 —
 2027: 4 %.
 3.
 I overensstemmelse med denne aftales artikel 3, stk. 5, beregnes det indledende operationelle bidrag, som Israel skal betale for sin deltagelse i Horisont Europa-programmet, for de respektive regnskabsår ved at anvende en tilpasning af fordelingsnøglen.
 Fordelingsnøglen tilpasses som følger:
 Contribution Key Adjusted = Contribution Key × Coefficient
 Den koefficient, der anvendes til ovennævnte beregning til justering af fordelingsnøglen, er 0,93.
 4.
 I overensstemmelse med denne aftales artikel 3, stk. 8, foretages den første tilpasning vedrørende budgetgennemførelsen for år N i år N+1, hvor det indledende operationelle bidrag for år N op- eller nedjusteres med forskellen mellem:
 a)
 et justeret bidrag beregnet ved at anvende fordelingsnøglen justeret ud fra år N med summen af:
 i.
 beløbet for de budgetmæssige forpligtelser, der er indgået på grundlag af forpligtelsesbevillinger, der er godkendt til år N inden for rammerne af det vedtagne EU-budget, og forpligtelsesbevillinger svarende til genopførte frigørelser og
 ii.
 eventuelle forpligtelsesbevillinger baseret på eksterne formålsbestemte indtægter, der ikke hidrører fra andre donorers finansielle bidrag til Horisont Europa-programmet, og som var disponible ved udgangen af år N (1). For eksterne formålsbestemte indtægter, der er tildelt Horisont Europa i henhold til artikel 3, stk. 1, i Rådets forordning (EU) 2020/2094 om oprettelse af et EU-genopretningsinstrument til støtte for genopretningen efter covid-19-krisen (2), anvendes de årlige vejledende beløb i FFR-programmeringen til beregning af det justerede bidrag
 b)
 og det indledende operationelle bidrag for år N.
 Fra år N+2 og hvert efterfølgende år, indtil alle budgetforpligtelser, der finansieres under forpligtelsesbevillinger med oprindelse i år N, der er forhøjet i overensstemmelse med denne aftales artikel 3, stk. 4, er betalt eller frigjort, og senest tre år efter afslutningen af Horisont Europa-programmet, beregner EU en justering af det operationelle bidrag for år N ved at reducere Israels operationelle bidrag med det beløb, der fremkommer ved at anvende den justerede fordelingsnøgle for år N på frigørelser, der hvert år er indgået på forpligtelser for år N, og som er finansieret over EU-budgettet eller ved genopførte frigørelser.
 Hvis de beløb, der stammer fra eksterne formålsbestemte indtægter for år N (for at medtage forpligtelsesbevillinger og, for så vidt


text:
angår beløb i henhold til Rådets forordning (EU) 2020/2094, de årlige vejledende beløb i FFR-programmeringen) og ikke stammer fra finansielle bidrag til Horisont Europa-programmet fra andre donorer, annulleres, reduceres Israels operationelle bidrag med det beløb, der fremkommer ved at anvende fordelingsnøglen justeret for år N på det annullerede beløb.
 II. Automatisk korrektion af Israels operationelle bidrag
 1.
 Ved beregningen af den automatiske korrektion, der er omhandlet i artikel 4 i denne aftale, gælder følgende procedurer:
 a)
 »Konkurrencetilskud« betyder tilskud, der tildeles gennem indkaldelser af forslag, hvor de endelige modtagere kan udpeges på tidspunktet for beregningen af den automatiske korrektion. Finansiel støtte til tredjeparter som defineret i finansforordningens artikel 204 er udelukket.
 b)
 Når der indgås en retlig forpligtelse med et konsortium, er de beløb, der anvendes til at fastlægge de indledende beløb for den retlige forpligtelse, de akkumulerede beløb, der er tildelt modtagere, som er israelske enheder, i overensstemmelse med tilskudsaftalens vejledende budgetfordeling.
 c)
 Alle beløb i retlige forpligtelser, der svarer til konkurrencetilskud, fastsættes ved hjælp af Kommissionens elektroniske system eCorda og hentes den anden onsdag i februar i år N+2.
 d)
 Ved »ikke-interventionsomkostninger« forstås omkostninger under programmet, bortset fra konkurrencetilskud, herunder støtteudgifter, programspecifik administration og andre aktioner (3).
 e)
 Beløb, som tildeles internationale organisationer såsom retlige enheder, der er den endelige støttemodtager (4), betragtes som ikke-interventionsomkostninger.
 2.
 Mekanismen anvendes som følger:
 a)
 Automatiske korrektioner for år N i forbindelse med gennemførelsen af forpligtelsesbevillinger for år N, forhøjet i overensstemmelse med denne aftales artikel 3, stk. 4, anvendes på grundlag af data for år N og år N+1 fra eCorda som omhandlet i dette bilags afsnit II, stk. 1, litra c), i år N+2, efter at eventuelle tilpasninger i overensstemmelse med denne aftales artikel 3, stk. 8, er blevet anvendt på Israels bidrag til Horisont Europa-programmet. Det beløb, der tages i betragtning, er beløbet for konkurrencetilskuddene, som der foreligger oplysninger om på tidspunktet for beregningen af korrektionen.
 b)
 Fra år N+2 og frem til 2029 beregnes størrelsen af den automatiske korrektion for år N ved at tage forskellen mellem:
 i.
 det samlede beløb for de konkurrencetilskud, der er tildelt Israel eller israelske retlige enheder som forpligtelser indgået på budgetbevillinger for år N og
 ii.
 Israels justerede operationelle bidrag for år N multipliceret med forholdet mellem:
 A.
 beløbet for konkurrencetilskud, der ydes over forpligtelsesbevillinger for år N, forhøjet i overensstemmelse med artikel 3, stk. 4, i denne aftale og
 B.
 summen af alle godkendte budgetmæssige forpligtelsesbevillinger for år N, inkl. ikke-interventionsomkostninger.
 III. Betaling af Israels finansielle bidrag, betaling af justeringerne af Israels operationelle bidrag og betaling af den automatiske korrektion af Israels operationelle bidrag
 1.
 Kommissionen meddeler snarest muligt og senest i forbindelse med den første indkaldelse af midler i regnskabsåret følgende oplysninger til Israel:
 a.
 de beløb i forpligtelsesbevillinger i EU-budgettet, der endeligt vedtages for det pågældende år for de budgetposter, der dækker Israels deltagelse i Horisont Europa-programmet, og som i givet fald er forhøjet i overensstemmelse med denne aftales artikel 3, stk. 4
 b.
 beløbet for det deltagelsesgebyr, der


text:
er omhandlet i artikel 3, stk. 7 i denne aftale
 c.
 gennemførelsen af forpligtelsesbevillinger svarende til regnskabsår N, som er forhøjet i overensstemmelse med artikel 3, stk. 4, i denne aftale, og frigørelsesniveauet, fra år N+1 for gennemførelsen af Horisont Europa-programmet
 d.
 størrelsen af de forpligtelser, der er indgået til fordel for israelske retlige enheder, opdelt efter det tilsvarende år for budgetbevillingerne og forpligtelsernes samlede omfang, for den del af Horisont Europa-programmet, hvor sådanne oplysninger er nødvendige for, at den automatiske korrektion kan beregnes.
 Kommissionen fremlægger på grundlag af sit budgetforslag et overslag over oplysninger for det følgende år i henhold til litra a) og b) hurtigst muligt og senest den 1. september i regnskabsåret.
 2.
 Kommissionen sender senest i april i hvert regnskabsår Israel en anmodning om indbetaling af et beløb svarende til Israels bidrag i henhold til denne aftale.
 Hver indkaldelse af midler skal indeholde bestemmelser om, at Israels bidrag skal betales senest 30 dage efter, at indkaldelsen af midler er udsendt.
 Kommissionen sender en enkelt indkaldelse af midler i denne aftales første gennemførelsesår senest 60 dage efter aftalens undertegnelse.
 3.
 Hvert år fra og med 2023 skal indkaldelsen af midler også afspejle størrelsen af den automatiske korrektion, der finder anvendelse på det operationelle bidrag, der er betalt for år N-2.
 Indkaldelsen af midler, der udsendes senest i april, kan også omfatte justeringer af Israels finansielle bidrag til gennemførelsen, forvaltningen og driften af det eller de tidligere rammeprogram(mer) for forskning og innovation, som Israel deltog i.
 For hvert af regnskabsårene 2028, 2029 og 2030 skal det beløb, der fremkommer ved den automatiske korrektion af de operationelle bidrag, som Israel har betalt i 2026 og 2027, eller ved de tilpasninger, der er foretaget i henhold til i denne aftales artikel 3, stk. 8, betales til eller af Israel.
 4.
 Israel skal betale sit finansielle bidrag under denne aftale i overensstemmelse med punkt III i dette bilag. Hvis Israel ikke har betalt inden for den fastsatte frist, sender Kommissionen en formel rykkerskrivelse.
 Ved enhver forsinkelse af indbetalingen af det finansielle bidrag betaler Israel morarenter af det udestående beløb fra forfaldsdagen.
 Rentesatsen for fordringer, der ikke er betalt på forfaldsdagen, er den sats, som Den Europæiske Centralbank pr. den første kalenderdag i forfaldsmåneden anvender på sine væsentligste refinansieringstransaktioner, og som offentliggøres i Den Europæiske Unions Tidende, serie C, forhøjet med halvandet procentpoint.
 (1) Dette omfatter navnlig ressourcer fra EU-genopretningsinstrumentet, som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (2) EUT L 433 I af 22.12.2020, s. 23.
 (3) Andre aktioner omfatter bl.a. indkøb, priser, finansielle instrumenter, Det Fælles Forskningscenters direkte aktioner, abonnementer (OECD, EUREKA, IPEEC, IEA osv.), eksperter (evaluatorer, overvågning af projekter) osv.
 (4) Internationale organisationer vil kun blive betragtet som ikke-interventionsomkostninger, hvis de er endelige støttemodtagere. Dette gælder ikke, hvis en international organisation er koordinator for et projekt (fordeling af midler til andre koordinatorer).
 BILAG II
 Liste over


text:
Israels tilsvarende programmer og projekter eller dele heraf
 I. Liste over Israels programmer og projekter eller dele heraf svarende til Horisont Europa-programmet, der er åbne for deltagelse af retlige enheder etableret i Den Europæiske Union (1):
 —
 Personlige forskningsstipendier fra ISF (Israel Science Foundation)
 —
 Statens Israels nationale myndighed for teknologisk innovations (IIA) F&U-programmer for industrien:
 —
 F&U-konsortium for generisk teknologi (IIA område 5a)
 —
 Vidensoverførsel fra den akademiske verden til industrien (IIA område 5d)
 —
 F&U-samarbejde — IIA-procedure for gennemførelse af internationale aftaler vedrørende F&U i industrien:
 —
 F&U-samarbejde med multinationale virksomheder
 —
 Bilaterale programmer om parallel støtte
 —
 Israels kvanteintiativ (Israel National Quantum Initiative):
 —
 Direkte fond for akademisk forskning (støttet under ISF's personlige forskningsstipendier)
 —
 Konsortier for kvantesensing (støttet under IIA område 5a)
 —
 Konsortier for kvantekommunikation (støttet under IIA område 5a).
 II. Liste over programmer og projekter eller dele heraf, hvor Israel skal træffe de fornødne foranstaltninger for gradvist at åbne for deltagelse af retlige enheder etableret i Den Europæiske Union (1):
 —
 Indkaldelser af forslag til F&U inden for rumsektoren (støttet under IIA område 2)
 —
 Videnskabelig forskning i rumteknologier (ministeriet for innovation, videnskab og teknologi)
 —
 Data baseret på satelitten ULTRASAT (Ultraviolet Transient Astronomy Satellite) opereret af det israelske rumagentur i samarbejde med Weizmann Institute of Science, det tyske forskningscenter DESY og NASA).
 (1) Det præciseres, at europæiske enheders deltagelse i disse israelske programmer og projekter eller dele heraf er omfattet af bestemmelserne i aftalens artikel 5.
 BILAG III
 Forsvarlig økonomisk forvaltning
 Beskyttelse af finansielle interesser og inddrivelse
 Artikel 1
 Gennemgange og revisioner
 1. Den Europæiske Union har ret til i overensstemmelse med gældende retsakter fra en eller flere EU-institutioner eller -organer og som angivet i relevante aftaler og/eller kontrakter at gennemføre tekniske, videnskabelige, finansielle eller andre former for gennemgange og revisioner hos enhver fysisk person eller retlig enhed, der er hhv. bosiddende eller etableret i Israel samt modtager EU-midler, og enhver tredjepart, der er involveret i gennemførelsen af EU-midler og er bosiddende eller etableret i Israel. Sådanne gennemgange og revisioner kan foretages af ansatte hos Den Europæiske Unions institutioner og organer, navnlig Kommissionen og Den Europæiske Revisionsret, eller af andre personer, som er bemyndiget hertil af Kommissionen.
 2. Ansatte hos Den Europæiske Unions institutioner og organer, navnlig Kommissionen og Den Europæiske Revisionsret, og de øvrige personer, der er bemyndiget hertil af Kommissionen, skal have passende adgang til arbejdssteder, arbejder og dokumenter (både i elektronisk form og på papir) samt alle nødvendige informationer til at udføre sådanne revisioner, herunder ret til at få udleveret en fysisk/elektronisk kopi af og uddrag fra ethvert dokument eller indholdet af ethvert datamedium, som den reviderede fysiske eller retlige person eller den reviderede tredjepart er i besiddelse af.
 3. Israel må ikke forhindre eller rejse særlige hindringer for adgangsretten i Israel og for adgangen til lokaler for ansatte og andre personer, der er omhandlet i stk. 2, på grund af udøvelsen af deres opgaver som omhandlet i denne artikel.
 4. Gennemgange og revisioner kan foretages (også efter suspensionen af


text:
denne aftales anvendelse i henhold til dens artikel 9, stk. 5, eller aftalens afslutning) på de betingelser, der er fastsat i en eller flere af Den Europæiske Unions institutioners eller organers gældende retsakter, og som fastsat i relevante aftaler og/eller kontrakter vedrørende enhver retlig forpligtelse til gennemførelse af Den Europæiske Unions budget, som Den Europæiske Union har indgået inden den dato, hvor anvendelsen af denne aftale i henhold til dens artikel 9, stk. 5, suspenderes, den midlertidige anvendelse ophører eller denne aftale afsluttes.
 Artikel 2
 Bekæmpelse af uregelmæssigheder og svig samt andre strafbare handlinger, der skader Unionens finansielle interesser
 1. Kommissionen og Det Europæiske Kontor for Bekæmpelse af Svig (OLAF) bemyndiges til at foretage administrative undersøgelser på Israels område, herunder kontrol og inspektion på stedet. Disse undersøgelser gennemføres i overensstemmelse med de vilkår og betingelser, der er fastsat i en eller flere af EU-institutionernes gældende retsakter.
 2. Israels kompetente myndigheder meddeler inden for en rimelig tidsfrist Kommissionen eller OLAF alle oplysninger eller mistanke om uregelmæssigheder, svig eller anden ulovlig aktivitet, der skader EU's finansielle interesser.
 3. Der kan foretages kontrol og inspektion på stedet hos enhver fysisk person eller retlig enhed, der er hhv. bosiddende eller etableret i Israel, og som modtager EU-midler, samt hos enhver tredjepart, der er involveret i gennemførelsen af EU-midler og er bosiddende eller etableret i Israel.
 4. Kommissionen eller OLAF forbereder og gennemfører kontrol og inspektion på stedet i nært samarbejde med den af den israelske regering udpegede kompetente israelske myndighed. Den udpegede myndighed underrettes i god tid om kontrollens og inspektionens indhold, formål og retsgrundlag, således at den kan yde den fornødne bistand. Med henblik herpå kan de kompetente israelske myndigheder deltage i kontrollen og inspektionen på stedet.
 5. Efter anmodning fra de israelske myndigheder kan kontrollen og inspektionen på stedet gennemføres i fællesskab med Kommissionen eller OLAF.
 6. Kommissionens ansatte og OLAF's personale skal have adgang til alle de oplysninger og dokumentation, herunder computerdata, vedrørende de pågældende operationer, der er nødvendige for en korrekt gennemførelse af kontrollen og inspektionen på stedet. De skal navnlig kunne kopiere relevante dokumenter.
 7. Hvis personen, enheden eller en anden tredjepart modsætter sig kontrol eller inspektion på stedet, yder de israelske myndigheder i overensstemmelse med de nationale love og bestemmelser Kommissionen eller OLAF bistand, for at de kan udføre den kontrol og inspektion på stedet, som de er blevet pålagt. Denne bistand omfatter, at der træffes passende forholdsregler i henhold til national ret, navnlig for at sikre bevismateriale.
 8. Kommissionen eller OLAF underretter de israelske myndigheder om resultatet af kontrollen eller inspektionen. Navnlig meddeler Kommissionen eller OLAF så hurtigt som muligt Israels kompetente myndighed alle oplysninger om uregelmæssigheder eller mistanke om uregelmæssigheder, som de har fået kendskab til under gennemførelsen af kontrollen eller inspektionen på stedet.
 9. Uden at det berører anvendelsen af Israels lovgivning, kan Kommissionen pålægge retlige eller fysiske personer i Israel, der deltager i gennemførelsen af et program eller en aktivitet, administrative foranstaltninger og sanktioner i overensstemmelse med Den Europæiske Unions lovgivning.
 10. Med henblik


text:
på en korrekt gennemførelse af denne artikel udveksler Kommissionen eller OLAF og Israels kompetente myndigheder regelmæssigt oplysninger og, efter anmodning fra en af parterne i denne aftale, rådfører sig med hinanden.
 11. For at fremme et effektivt samarbejde og en effektiv udveksling af oplysninger med OLAF udpeger Israel et kontaktpunkt.
 12. Udvekslingen af oplysninger mellem Kommissionen eller OLAF og israelske kompetente myndigheder finder sted under behørig hensyntagen til fortrolighedskravene. Personoplysninger, der indgår i udvekslingen af oplysninger, beskyttes i overensstemmelse med gældende regler.
 13. De israelske myndigheder samarbejder med Den Europæiske Anklagemyndighed for at sætte den i stand til at opfylde sin pligt til at efterforske og retsforfølge gerningsmænd og medskyldige til strafbare handlinger, der skader Den Europæiske Unions finansielle interesser, i overensstemmelse med gældende lovgivning.
 Artikel 3
 Inddrivelse og tvangsfuldbyrdelse
 1. Afgørelser, der vedtages af Kommissionen, og som pålægger retlige eller fysiske personer, bortset fra stater, en forpligtelse til at betale en pengeydelse i forbindelse med krav, der hidrører fra Horisont Europa-programmet, kan tvangsfuldbyrdes i Israel. Hvis Kommissionen anmoder herom, indleder den myndighed, der er udpeget af den israelske regering, en procedure med henblik på fuldbyrdelse af afgørelsen på Kommissionens vegne. De af den israelske regering udpegede myndigheder forelægger i så fald Kommissionens afgørelse efter en prøvelse, der kun omfatter ægtheden af den pågældende afgørelse, for den israelske domstol og underretter Kommissionen herom. I overensstemmelse med artikel 4 har Kommissionen ret til at anmelde sådanne afgørelser, der kan tvangsfuldbyrdes, direkte til personer og retlige enheder, der er hhv. bosiddende eller etableret i Israel. Tvangsfuldbyrdelsen finder sted i overensstemmelse med israelsk ret og israelske retsplejeregler.
 2. Domme og kendelser afsagt af Den Europæiske Unions Domstol i medfør af en voldgiftsbestemmelse i en kontrakt eller aftale i forbindelse med EU-programmer, -aktiviteter, -aktioner eller -projekter skal kunne tvangsfuldbyrdes i Israel i overensstemmelse med israelsk ret og israelske retsplejeregler.
 3. Den Europæiske Unions Domstol har kompetence til at prøve lovligheden af den i stk. 1 omhandlede afgørelse vedtaget af Kommissionen og til at udsætte tvangsfuldbyrdelsen heraf. Retterne i Israel har dog kompetence til at træffe afgørelse i sager, hvori det gøres gældende, at tvangsfuldbyrdelsen foretages i strid med reglerne.
 Artikel 4
 Kommunikation og udveksling af oplysninger
 Den Europæiske Unions institutioner og organer, der er involveret i gennemførelsen af Horisont Europa-programmet eller i kontrollen med dette program, har ret til at kommunikere direkte, herunder gennem elektroniske udvekslingssystemer, med enhver fysisk person eller retlig enhed, der er hhv. bosiddende eller etableret i Israel, og som modtager EU-midler, samt enhver tredjepart, der er involveret i gennemførelsen af EU-midler og er bosiddende eller etableret i Israel. Sådanne personer, enheder og parter kan direkte forelægge Den Europæiske Unions institutioner og organer al den relevante information og dokumentation, som de er forpligtet til at forelægge i henhold til Den Europæiske Unions lovgivning, der finder anvendelse på EU-programmet, og de kontrakter eller aftaler, der er indgået med henblik på gennemførelse af det pågældende program.


text:
 Avis juridique important
 |
 11992M/PRO/IME/19
 Traktat om Den Europæiske Union - Protokol om statutten for Det Europæiske monetære Institut - Artikel 19: Domstolskontrol mv.
 EF-Tidende nr. C 191 af 29/07/1992 s. 0083
 Artikel 19 Domstolskontrol mv. 19.1. EMI's handlinger eller undladelser bedoemmes eller fortolkes af Domstolen i de tilfaelde og paa de vilkaar, som er fastlagt i denne Traktat. EMI kan anlaegge sag i de tilfaelde og paa de vilkaar, der er fastlagt i Traktaten. 19.2. Tvister mellem EMI paa den ene side og dets kreditorer, debitorer eller nogen anden person paa den anden side afgoeres af de kompetente nationale domstole med forbehold af den kompetence, der er tillagt Domstolen. 19.3. EMI er ansvarlig efter Traktatens artikel 215. 19.4. Domstolen har kompetence til at traeffe afgoerelse i henhold til en voldgiftsklausul, som indeholdes i en af EMI's eller i en paa EMI's vegne indgaaet offentligretlig eller privatretlig aftale. 19.5. En EMI-afgoerelse om at indbringe en sag for Domstolen traeffes af Raadet for EMI.


text:
 21.6.2012
 DA
 Den Europæiske Unions Tidende
 L 161/1
 DET BLANDEDE EØS-UDVALGS AFGØRELSE
 Nr. 1/2012
 af 10. februar 2012
 om ændring af bilag I (Dyre- og plantesundhed) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag I til aftalen blev ændret ved Det Blandede EØS-udvalgs afgørelse nr. 124/2011 af 2. december 2011 (1).
 (2)
 Kommissionens forordning (EU) nr. 1033/2010 af 15. november 2010 om ændring af forordning (EF) nr. 1505/2006 for så vidt angår medlemsstaternes årlige rapporter om resultaterne af kontrollen i forbindelse med identifikation og registrering af får og geder (2) skal indarbejdes i aftalen.
 (3)
 Kommissionens forordning (EU) nr. 189/2011 af 25. februar 2011 om ændring af bilag VII og IX til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3) skal indarbejdes i aftalen.
 (4)
 Denne afgørelse skal gælde for Island med den overgangsperiode, der er angivet i stk. 2 i indledningen til kapitel I i bilag I for de områder, som ikke var gældende for Island forud for revisionen af dette kapitel ved Det Blandede EØS-udvalgs afgørelse nr. 133/2007 af 26. oktober 2007.
 (5)
 Denne afgørelse vedrører retsforskrifter om veterinære spørgsmål. Retsforskrifter om veterinære spørgsmål gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I. Denne afgørelse skal derfor ikke gælde for Liechtenstein —
 VEDTAGET DENNE AFGØRELSE:
 Artikel 1
 I kapitel I i bilag I til aftalen foretages følgende ændringer:
 1.
 Følgende indsættes i punkt 131 (Kommissionens forordning (EF) nr.1505/2006) i del 1.2:
 », som ændret ved:
 —
 32010 R 1033: Kommissionens forordning (EU) nr. 1033/2010 af 15. november 2010 (EUT L 298 af 16.11.2010, s. 5).«
 2.
 Følgende led indsættes i punkt 12 (Europa-Parlamentets og Rådets forordning (EF) nr. 999/2001) i del 7.1:
 »—
 32011 R 0189: Kommissionens forordning (EU) nr. 189/2011 af 25. februar 2011 (EUT L 53 af 26.2.2011, s. 56).«
 3.
 Teksten til tilpasning H i punkt 12 (Europa-Parlamentets og Rådets forordning (EF) nr. 999/2001) i del 7.1 affattes således:
 »I bilag IX, kapitel D, afsnit B, punkt d), indsættes følgende efter ordene »der skal sendes til en medlemsstat, der er opført i bilaget til Kommissionens forordning (EF) nr. 546/2006,«:
 »eller til Norge,« «
 Artikel 2
 Den islandske og den norske udgave af forordning (EU) nr. 1033/2010 og (EU) nr. 189/2011, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 11. februar 2012, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den


text:
 |
 22010A0319(01)
 Frivillig partnerskabsaftale mellem Det Europæiske Fællesskab og Republikken Ghana om retshåndhævelse på skovbrugsområdet, god forvaltningspraksis og handel med træprodukter til Fællesskabet
 EU-Tidende nr. L 070 af 19/03/2010 s. 0003 - 0075
 Frivillig partnerskabsaftalemellem Det Europæiske Fællesskab og Republikken Ghana om retshåndhævelse på skovbrugsområdet, god forvaltningspraksis og handel med træprodukter til FællesskabetDET EUROPÆISKE FÆLLESSKABi det følgende benævnt "Fællesskabet", ogREPUBLIKKEN GHANAi det følgende benævnt "Ghana",i det følgende under ét benævnt "parterne",SOM TAGER I BETRAGTNING, at der er et tæt samarbejde mellem Fællesskabet og Ghana, særlig i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou (Benin) den 23. juni 2000 [1], i det følgende benævnt "Cotonouaftalen",SOM NOTERER SIG meddelelsen fra Kommissionen til Rådet og Europa-Parlamentet om en EU-handlingsplan for retshåndhævelse, god forvaltningspraksis og handel på skovbrugsområdet (FLEGT) som et første skridt til at afhjælpe det påtrængende problem med ulovlig skovhugst og dermed forbunden handel,SOM HENVISER TIL den ikke-juridisk bindende autoritative erklæring om principper for en global enighed om forvaltning, bevarelse og bæredygtig udvikling af alle slags skove fra 1992 og til FN's generalforsamlings seneste vedtagelse af et ikke juridisk bindende instrument for alle typer skov [2],SOM ER KLAR OVER vigtigheden af principperne i Rio-erklæringen fra 1992 i forbindelse med sikring af bæredygtig forvaltning på skovbrugsområdet, navnlig princip 10 om vigtigheden af folkeoplysning og befolkningens deltagelse i miljøspørgsmål og princip 22 om den vitale rolle, oprindelige folk og andre lokalsamfund spiller i miljøforvaltning og miljøudvikling,SOM TAGER HENSYN TIL Ghanas 1994-politik for skov og plante- og dyreliv, som sigter på bevaring og bæredygtig udvikling af nationens skove og plante- og dyreliv for at opretholde miljøkvalitet og en vedvarende strøm af fordele til gavn for alle dele af samfundet [3],SOM HENVISER TIL Yaoundéministererklæringen om retshåndhævelse og god forvaltningspraksis på skovbrugsområdet af 16. oktober 2003,SOM HENVISER til konventionen om international handel med udryddelsestruede vilde dyr og planter, herefter benævnt "CITES", navnlig til kravet om, at eksporttilladelser udstedt af parterne i CITES for arter i konventionens liste I, II eller III kun kan udstedes under visse betingelser, herunder betingelsen om, at sådanne arter ikke er fremskaffet i strid med eksportlandets love til beskyttelse af fauna og flora,SOM HAR BESLUTTET, at parterne skal tilstræbe at minimere eventuelle negative virkninger for oprindelige folk, lokalsamfund og fattige mennesker, som kan være en direkte konsekvens af denne aftales gennemførelse,SOM TAGER I BETRAGTNING, at parterne tillægger de udviklingsmål, der er opnået enighed om på internationalt plan, og FN's millenniumudviklingsmål, stor betydning,SOM TAGER I BETRAGTNING, at parterne tillægger principperne og reglerne for de multilaterale handelsordninger, navnlig rettigheder og forpligtelser i GATT 1994 og andre multilaterale aftaler om oprettelse af Verdenshandelsorganisationen (WTO), samt behovet for at anvende dem på en gennemsigtig og ikke-diskriminerende måde, stor betydning,SOM HENVISER TIL Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab [4],SOM ANERKENDER, at Ghanas garantiordning for lovlighed er


text: udarbejdet for at sikre, at al eksport af træ er lovlig,ER BLEVET ENIGE OM FØLGENDE:Artikel 1FormålFormålet med denne aftale, som er i overensstemmelse med parternes fælles ønske om en bæredygtig forvaltning af alle typer skov, er at skabe retsregler, som har til formål at sikre, at al import til Fællesskabet fra Ghana af træprodukter, som er omfattet af denne aftale, er lovligt fremstillet, og derved fremme handel med træprodukter. Derudover giver denne aftale et grundlag for dialog og samarbejde mellem parterne for at fremme den fuldstændige gennemførelse af denne aftale og forbedre retshåndhævelsen og forvaltningen på skovbrugsområdet.Artikel 2DefinitionerI denne aftale forstås ved:a) "indførsel i Fællesskabet" : overgang til fri omsætning i Fællesskabet af træprodukter som defineret i artikel 79 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks [5], og som ikke kan betegnes som værende uden erhvervsmæssig karakter, som fastlagt i artikel 1, nr. 6), i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks [6]b) "eksport" : fysisk udførsel af træprodukter fra enhver del af Ghanas geografiske områdec) "træprodukter" : produkter som anført i bilag Id) "HS-kode" : en sekscifret kode som anført i det harmoniserede varebeskrivelses- og varenomenklatursystem, som blev oprettet ved Verdenstoldorganisationens internationale konvention om det harmoniserede varebeskrivelses- og varenomenklatursysteme) "FLEGT-licens" : en licens, som attesterer, at en forsendelse er lovligt fremstillet. En FLEGT-licens kan være papirbaseret eller elektroniskf) "licensudstedende myndighed" : den myndighed, som Ghana har udpeget til at udstede og validere FLEGT-licenserg) "kompetente myndigheder" : de myndigheder, som EU-medlemsstaterne har udpeget til at modtage, godkende og kontrollere FLEGT-licenserh) "forsendelse" : en mængde træprodukter, som er omfattet af en FLEGT-licens og afsendt fra Ghana af en afsender eller speditør, og som ved toldkontrollen i Fællesskabet angives til overgang til fri omsætningi) "lovligt produceret træ" : træprodukter, der er fældet eller importeret og produceret i overensstemmelse med den i bilag II anførte lovgivning.FLEGT-LICENSORDNINGArtikel 3FLEGT-licensordning1. En "licensordning for retshåndhævelse, god forvaltningspraksis og handel på skovbrugsområdet", i det følgende benævnt "FLEGT-licensordningen", indføres hermed mellem aftaleparterne. Den fastsætter en række procedurer og krav, der ved hjælp af FLEGT-licenser har til formål at kontrollere og attestere, at træprodukter, der sendes til Fællesskabet er lovligt produceret. I overensstemmelse med Rådets forordning (EF) nr. 2173/2005 accepterer Fællesskabet kun sådanne forsendelser fra Ghana til indførsel i Fællesskabet, hvis de er omfattet af FLEGT-licenser.2. FLEGT-licensordningen gælder træprodukterne i bilag IA. Træprodukterne i bilag IB må ikke eksporteres fra Ghana.3. Parterne er enige om at træffe alle foranstaltninger, som er nødvendige for at gennemføre FLEGT-licensordningen og i overensstemmelse med artikel 12.Artikel 4Licensudstedende myndighed1. Ghana udpeger en licensudstedende myndighed. Ghana meddeler Europa-Kommissionen kontaktoplysningerne for sin licensudstedende myndighed. Begge parter stiller disse oplysninger til rådighed for offentligheden.2. Den licensudstedende myndighed kontrollerer, at træprodukter er lovligt produceret i overensstemmelse med den i bilag II identificerede lovgivning. Den licensudstedende myndighed udsteder FLEGT-licenser for forsendelser af lovligt producerede træprodukter, der skal eksporteres til Fællesskabet.3. Den licensudstedende myndighed udsteder ikke FLEGT-licenser


text: for træprodukter, som består af eller omfatter træprodukter, der er indført til Ghana fra et tredjeland i en form, som ifølge loven i det pågældende tredjeland ikke må eksporteres, eller for hvilke der foreligger bevis for, at de pågældende træprodukter er blevet produceret i strid med loven i det land, hvor træerne blev fældet.4. Den licensudstedende myndighed ajourfører og offentliggør sine procedurer for udstedelse af FLEGT-licenser. Den licensudstedende myndighed fører ligeledes registre over alle forsendelser, som er omfattet af FLEGT-licenser, og stiller i overensstemmelse med national lovgivning vedrørende databeskyttelse disse registre til rådighed med henblik på uafhængig kontrol, alt imens eksportørens forretningshemmeligheder holdes fortroligt.Artikel 5EU's kompetente myndigheder1. Europa-Kommissionen meddeler Ghana kontaktoplysningerne for EU-medlemsstaternes kompetente myndighed.2. De kompetente myndigheder kontrollerer, at hver forsendelse er omfattet af en gyldig FLEGT-licens, inden forsendelsen overgår til fri omsætning i Fællesskabet. Forsendelsens overgang til fri omsætning kan suspenderes og forsendelsen kan tilbageholdes, hvis der hersker tvivl om FLEGT-licensens gyldighed. Procedurerne for overgangen til fri omsætning i Fællesskabet af forsendelser, der er omfattet af en FLEGT-licens, er beskrevet i bilag III.3. De kompetente myndigheder tillader ikke, at træprodukter i bilag IB overgår til fri omsætning.4. De kompetente myndigheder ajourfører og offentliggør årligt en opgørelse over modtagne FLEGT-licenser.5. I henhold til national lovgivning om databeskyttelse giver de kompetente myndigheder personer eller organer, der er udpeget af Ghana som uafhængige inspektører, adgang til relevante dokumenter og data.6. Fællesskabets kompetente myndigheder træffer ikke foranstaltningerne i stk. 2, for forsendelser af træprodukter fremstillet af arter anført i listerne i tillæggene til konvention om international handel med udryddelsestruede vilde dyr og planter (CITES), da disse er omfattet af bestemmelserne om kontrol i Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed [7]. FLEGT-licensordningen er ikke desto mindre garanti for, at disse produkter kommer fra lovlig fældning.Artikel 6FLEGT-licenser1. FLEGT-licenser udstedes af den licensudstedende myndighed som attestation for, at træprodukterne er lovligt produceret.2. FLEGT-licensen udformes og udfyldes på engelsk.3. Parterne kan efter aftale indføre elektroniske systemer til udstedelse, overdragelse og modtagelse af FLEGT-licenser.4. Procedurerne for at udstede FLEGT-licenser og de tekniske specifikationer findes i bilag IV.Artikel 7Definition af lovligt produceret træTil brug for denne aftale er "lovligt produceret træ" defineret i bilag II. Definitionen anfører Ghanas nationale og subnationale lovgivning, som skal overholdes for at træprodukter kan være omfattet af FLEGT-licenser. Den beskriver også, hvilken dokumentation, herunder kriterier og indikatorer, der tjener som bevis for, at den pågældende lovgivning overholdes.Artikel 8Kontrol af lovligt produceret træ1. Ghana skal indføre et system eller systemer til at kontrollere, at træprodukter til forsendelse er lovligt produceret, og at kun forsendelser, som er blevet kontrolleret som værende sådanne, eksporteres til Fællesskabet. Kontrolsystemet bør omfatte kontrol med lovligheden for at garantere, at træprodukter til eksport til Fællesskabet er lovligt produceret, og at der ikke udstedes FLEGT-licenser for forsendelser af træ, som ikke er lovligt produceret eller som er af ukendt oprindelse. Systemet skal også omfatte procedurer til at sikre, at træ af ulovlig eller ukendt oprindelse ikke


text: kommer ind i forsyningskæden.2. Systemet til kontrol af, at forsendelser af træprodukter er lovligt produceret, findes i bilag V.Artikel 9Konsultationer om gyldigheden af licenser1. Hvis der opstår tvivl om licensers gyldighed, kan den pågældende kompetente myndighed anmode den licensudstedende myndighed om yderligere oplysninger og søge at få spørgsmålet yderligere afklaret. Hvis den kompetente myndighed ikke får svar inden for 21 kalenderdage, skal den kompetente myndighed handle i overensstemmelse med gældende national lovgivning og ikke acceptere licensen. Hvis det, når der er fremkommet yderligere oplysninger, og efter nærmere undersøgelse fastslås, at oplysningerne i licensen ikke svarer til forsendelsen, skal den kompetente myndighed handle i overensstemmelse med gældende national lovgivning og ikke acceptere licensen.2. Hvis der opstår vedvarende uenighed eller vanskeligheder i forbindelse med konsultationer vedrørende FLEGT-licenser, kan sagen henvises til den fælles overvågnings- og revisionsmekanisme.Artikel 10Uafhængig kontrol1. Ghana benytter en uafhængig inspektør i samråd med Fællesskabet med henblik på de i bilag VI anførte opgaver.2. Den uafhængige inspektør skal være en enhed, som ikke har interessekonflikter på grund af organisatoriske eller kommercielle forbindelser med Fællesskabet eller med Ghanas lovgivende myndigheder i skovbrugssektoren, dets licensudstedende myndighed, organer, der benyttes af dets licensudstedende myndighed til at kontrollere lovligt produceret træ, eller kommercielle operatører i skovbrugssektoren.3. Den uafhængige inspektør arbejder i overensstemmelse med en dokumenteret ledelsesstruktur og med offentligt tilgængelige politikker og procedurer, der opfylder internationalt anerkendt bedste praksis fastlagt ved ISO 17021 (krav til organer, der foretager overensstemmelsesvurdering) og ISO 19011 (retningslinjer for auditprocedurer) eller tilsvarende standarder.4. Den uafhængige inspektør henviser klager over sit arbejde til den fælles overvågnings- og revisionsmekanisme.5. Den uafhængige inspektør udarbejder regelmæssigt fuldstændige rapporter og sammenfattende rapporter som anført i bilag VI.6. Parterne letter den uafhængige inspektørs arbejde, herunder ved at sikre, at inspektøren har adgang til de oplysninger på begge parters territorier, der måtte være nødvendige for at udføre opgaven. Parterne kan dog i overensstemmelse med deres nationale lovgivning om databeskyttelse tilbageholde oplysninger, som de ikke har ret til at videregive.Artikel 11UregelmæssighederParterne underretter hinanden, hvis de har mistanke om eller har fundet bevis for omgåelse af eller uregelmæssigheder i FLEGT-licensordningen, herunder i forbindelse med følgende:a) omgåelse af handelsbestemmelser, herunder ved omdirigering af handel fra Ghana til Fællesskabet via et tredjeland, hvis der er grund til at antage, at dette sker for at undgå licensordningenb) FLEGT-licenser, der udstedes for træprodukter, som omfatter import af mistænkelige kilder fra tredjelande ellerc) svindel i forbindelse med opnåelse eller brug af FLEGT-licenser.Artikel 12Begyndelsesdato for FLEGT-licensordningen1. Parterne giver gennem den fælles overvågnings- og revisionsmekanisme hinanden besked, når de mener at have truffet de fornødne forberedelser til, at FLEGT-licensordningen kan blive fuldt ud operationel.2. Gennem den fælles overvågnings- og revisionsmekanisme bestiller parterne en uafhængig vurdering af ordningen, som foretages på grundlag af kriterierne i bilag VII. Vurderingen afgør, om den garanti for lovlighed, der ligger til grund for FLEGT-licensordningen, jf. bilag V, opfylder sin funktion tilfredsstillende, og om systemerne i Fællesskabet til at modtage, kontrollere og acceptere FLEGT-licenser, jf. artikel 5 og bilag III, er indført i Fællesskabet.3. På grundlag af den fælles overvågnings- og


text: revisionsmekanismes henstillinger når parterne til enighed om en dato for, hvornår FLEGT-licensordningen fuldt ud skal tages i brug.4. Parterne tager stilling til henstillingen og tilkendegiver skriftligt over for hinanden, at de kan tilslutte sig henstillingen.ALMINDELIGE BESTEMMELSERArtikel 13Anvendelsen af FLEGT-licensordningen på træprodukter, som ikke eksporteres til Fællesskabet1. Ghana bestræber sig på at kontrollere lovligheden af træ, der sælges på hjemmemarkedet, og af importeret træ ved så vidt muligt at benytte de ordninger, der er udviklet med henblik på denne aftales gennemførelse.2. Til støtte herfor fremmer Fællesskabet om muligt og i dialog med de berørte parter brugen af de ordninger, der er udviklet med henblik på denne aftales gennemførelse.Artikel 14Plan for aftalens gennemførelse1. Parterne indvilliger i gennemførelsesplanen anført i bilag VIII.2. Parterne vurderer gennem den fælles overvågnings- og revisionsmekanisme fremskridt i gennemførelsen på grundlag af planen i bilag VIII.Artikel 15Støtteforanstaltninger1. Parterne er enige om, at det for at behandle de bagvedliggende årsager og drivkraften bag ulovlig skovhugst er nødvendigt at træffe supplerende foranstaltninger til at styrke forvaltningen af og regelsættet for sektoren. Navnlig for at håndtere udfordringerne i form af stigende indenlandsk efterspørgsel og behovet for at forny industriens maskinel for at forblive konkurrencedygtig skal Ghana tilstræbe at træffe foranstaltningerne beskrevet i bilag IX og II.2. Parterne har fastslået, der på områderne i bilag IX er behov for tekniske og finansielle ressourcer til at gennemføre denne aftale.3. Tilvejebringelsen af sådanne ressourcer skal ske efter procedurerne for fællesskabsbistand omhandlet i Cotonouaftalen og i aftalerne vedrørende EU-medlemsstaternes bilaterale bistand til Ghana.4. Parterne sikrer, at de foranstaltninger, der gennemføres i medfør af denne aftale, koordineres med gældende og fremtidige relevante udviklingsprogrammer og -initiativer.Artikel 16Interessenters inddragelse i aftalens gennemførelse1. Ghana tilstræber så vidt muligt at anspore til høring af interesserenter under denne aftales gennemførelse.2. Ghana fremmer hensigtsmæssige strategier, metoder og programmer i samråd med relevante interessenter under aftalens gennemførelsen i overensstemmelse med sit princip om medindflydelse i forvaltningen og beskyttelsen af skovressourcer og ressourcer i form af vilde dyr og planter.3. Fællesskabet konsulterer regelmæssigt interessenter om gennemførelsen af denne aftale under hensyntagen til sine forpligtelser i henhold til Århuskonventionen fra 1998 om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet.Artikel 17Sociale sikkerhedsforanstaltninger1. For at mindske eventuelle skadelige virkninger er parterne enige om at søge en bedre forståelse af levebrødet for potentielt berørte oprindelige folk og lokalsamfund, samt af træindustrien, herunder dem, der deltager i ulovlig skovning.2. Parterne holder øje med virkningerne af denne aftale på disse samfund og andre aktører angivet i stk. 1 og tager rimelige skridt til at mindske eventuelle skadelige virkninger. Parterne kan aftale supplerende foranstaltninger for at mindske skadelige virkninger.Artikel 18MarkedsincitamenterFællesskabet vil under hensyn til sine internationale forpligtelser tilstræbe at fremme fordelagtig adgang til dets marked for træprodukter, der er omfattet af denne aftale. Sådanne bestræbelser omfatter:a) fremme af offentlige og private indkøbspolitikker, som anerkender indsatsen for at sikre en forsyning af lovligt fældede træprodukter ogb) salgsfremme af produkter omfattet af FLEGT-licenser til det europæiske marked for træ.Artikel 19Fælles overvågnings- og revisionsmekanisme1. Parterne etablerer en


text: fælles mekanisme for at fremme overvågningen og revisionen af denne aftale, i denne aftale benævnt den "fælles overvågnings- og revisionsmekanisme" (JMRM). JMRM udgøres af periodiske missioner, som foretages af parterne i fællesskab.2. Hver part udpeger sine repræsentanter. Sammensætningen af JMRM respekterer principperne om lighed og paritet.3. JMRM behandler ethvert spørgsmål vedrørende effektiv gennemførelse af aftalen gennem dialog og udveksling af oplysninger mellem parterne. JMRM skal navnlig:a) anbefale en dato for, hvornår FLEGT-licensordningen bør være fuldt ud operationelb) gennemgå rapporter fra den uafhængige inspektør og eventuelle klager over driften af FLEGT-licensordningen på en af parternes territoriumc) om nødvendigt overvåge foranstaltninger, som er truffet for at løse problemer, som er blevet påpeget af den uafhængige inspektørd) vurdere de sociale, økonomiske og miljømæssige virkninger af denne aftale i overensstemmelse med relevant god praksis og kriterier, som parterne aftaler, og behandle eventuelle spørgsmål, der måtte blive rejst som følge af vurderingene) behandle problemer, som rejses af en af parterne, og så vidt muligt forsøge at løse eventuelle konflikter, der måtte opståf) give hensigtsmæssige henstillinger vedrørende nødvendig kapacitetsopbygning med henblik på en god gennemførelse af aftaleng) gennemgå udviklingen i politikker for offentlige indkøbh) følge og aflægge rapport om markedssituationen med regelmæssige mellemrum, idet der bestilles undersøgelser efter behov og gives henstillinger om, hvilke foranstaltninger der skal træffes på grundlag af markedsanalyserapporteri) revidere og nå til enighed om årlige rapporter om status over gennemførelsen ogj) regelmæssigt offentliggøre sammenfattende rapporter baseret på den uafhængige inspektørs resultater, som forklaret i bilag VI.4. JMRM:a) mødes mindst en gang om året på en dato, som parterne har aftaltb) fastlægger sammen dagsorden og kommissorium for fælles foranstaltningerc) fastsætter sin egen forretningsordend) leder sine møder enten på skift ved repræsentanter for hver part eller ved en ordning med delt formandskab oge) nedsætter om nødvendigt arbejdsgrupper eller andre hjælpeorganer for arbejdsområder, der kræver særlig ekspertise.Artikel 20Rapportering og offentliggørelse af oplysninger1. Parterne sikrer, at JMRM's arbejde foregår så åbent som muligt, og at rapporter og memorandaer som følge af missioner udarbejdes i fællesskab, distribueres til parterne og offentliggøres.2. JMRM foretager regelmæssigt fælles missioner for at se, hvor effektiv aftalen er, og hvilke virkninger den har, på grundlag af de til rådighed værende oplysninger. JMRM registrerer Ghanas indsats for at skabe åbenhed bl.a. ved at offentliggøre til rådighed værende oplysninger om fældningsrettigheder, udpegede fældningsområder, fældningsplaner, gebyrer for fældningsrettigheder og fældningsrelaterede udgifter samt oplysninger om aftaler om socialt ansvar og tildeling af erstatning for høstskader.3. På grundlag af oplysninger fra parterne offentliggør JMRM hvert år en rapport. Rapporten skal bl.a. indeholde oplysninger om:a) mængden af træprodukter, som eksporteres til Fællesskabet under FLEGT-licensordningen, med relevante HS-koderb) antallet af FLEGT-licenser udstedt af Ghanac) status over opfyldelsen af målene og de foranstaltninger i aftalen, for hvilke der er fastsat en frist, samt oplysninger om anliggender vedrørende aftalens gennemførelsed) foranstaltninger, der skal forhindre ulovligt producerede træprodukter i at blive eksporteret til markeder uden for Fællesskabet eller i at blive solgt på hjemmemarkedete) foranstaltninger, der skal forhindre import af ulovligt producerede træprodukter og sikre FLEGT-licensordningens integritetf) mængden af træprodukter, som er


text: indført i Fællesskabet efter FLEGT-licensordningen, efter relevant HS-kode og efter EU-medlemsstat, hvortil indførslen til Fællesskabet sketeg) antallet af FLEGT-licenser, som Fællesskabet har modtageth) antallet af sager og mængden af træprodukter, hvor artikel 9, stk. 1, er blevet anvendt.Artikel 21Meddelelse om aftalens gennemførelse1. Følgende repræsentanter for parterne er ansvarlige for officielle meddelelse vedrørende aftalens gennemførelse:For Ghana: | For Fællesskabet: |Minister for Landområder, Skovbrug og Miner | Delegationslederen, EF i Ghana |2. Parterne meddeler rettidigt hinanden de oplysninger, der er nødvendige for aftalens gennemførelse.Artikel 22Fortrolige oplysninger1. Hver part indvilliger, i det omfang det kræves i henhold til dets lovgivning, i at bevare fortrolige oplysninger, der udveksles som led i denne aftale, som fortrolige. Ingen part offentliggør, eller tillader sine myndigheder at offentliggøre oplysninger, der er udvekslet som led i denne aftale, og som udgør forretningshemmeligheder eller fortrolige kommercielle oplysninger.2. Med forbehold af stk. 1 anses følgende oplysninger ikke for fortrolige:a) antallet og typen af FLEGT-licenser, der udstedes af Ghana og modtages af Fællesskabet, og mængden af træprodukter, der eksporteres fra Ghana og modtages af Fællesskabet, og som er omfattet af sådanne licenserb) navn og adresse på licensindehaveren og på importøren.Artikel 23Territorial anvendelseDenne aftale gælder på den ene side på det område, hvor traktaten om oprettelse af Det Europæiske Fællesskab finder anvendelse, på de vilkår, der er fastsat i nævnte traktat, og på den anden side på Ghanas område.Artikel 24Tvistbilæggelse1. Parterne søger at bilægge eventuelle tvister vedrørende anvendelsen eller fortolkningen af denne aftale ved omgående konsultationer.2. Hvis en tvist ikke er blevet bilagt ved hjælp af konsultationer inden for to måneder regnet fra datoen for den oprindelige anmodning om konsultationer, kan en part indbringe tvisten for JMRM, som skal tilstræbe at bilægge tvisten. JMRM forsynes med de oplysninger, der er nødvendige for at foretage en grundig undersøgelse af sagen med henblik på at finde en acceptabel løsning. Til dette formål undersøger JMRM alle muligheder for at sikre aftalens fortsatte korrekte gennemførelse.3. Hvis JMRM ikke er i stand til at bilægge tvisten inden for to måneder, kan parterne i fællesskab anmode om tredjeparts mellemkomst eller mægling.4. Hvis det ikke lykkes at bilægge tvisten i henhold til stk. 3, kan hver af parterne meddele den anden part, at den har udpeget en voldgiftsmand; den anden part skal derefter udpege en anden voldgiftsmand inden for en frist på 30 kalenderdage efter udpegelsen af den første voldgiftsmand. Parterne udpeger i fællesskab i en tredje voldgiftsmand inden for en frist på to måneder efter udpegelsen af den anden voldgiftsmand.5. Voldgiftsmandens afgørelser træffes ved flertal inden seks måneder efter udpegelsen af den tredje voldgiftsmand.6. Voldgiftskendelsen er bindende for parterne og kan ikke ankes.7. JMRM fastsætter procedurerne for voldgift.Artikel 25Suspension1. Hver part kan suspendere anvendelsen af denne aftale. Beslutningen om at suspendere og begrundelsen for denne beslutning meddeles den anden part skriftligt.2. Aftalens bestemmelser ophører med at gælde 30 kalenderdage efter, at en sådan meddelelse er afgivet.3. Anvendelsen af aftalen genoptages 30 kalenderdage efter, at den part, der har suspenderet dens anvendelse, meddeler den anden part, at årsagerne til suspensionen


text: ikke længere gør sig gældende.Artikel 26Ændringer1. Hver part, som ønsker at ændre aftalen, forelægger forslaget mindst tre måneder før det næste møde i JMRM. JMRM drøfter forslaget, og hvis der opnås enighed, afgiver den en henstilling. Hver part tager stilling til henstillingen og godkender den i overensstemmelse med sine egne procedurer, forudsat at der opnås enighed.2. Eventuelle ændringer, som således godkendes af begge parter, træder i kraft den første dag i måneden efter den dato, på hvilken parterne meddeler hinanden, at de i denne forbindelse nødvendige procedurer er afsluttet.3. JMRM kan vedtage ændringer til denne aftales bilag.4. Meddelelse af ændringer sendes til depositarerne for denne aftale.Artikel 27Varighed og forlængelseDenne aftale gælder i en periode på ti år og forlænges med en periode på fem år ad gangen, medmindre en part gør indsigelse mod forlængelsen ved at give den anden part skriftlig meddelelse herom mindst et år inden aftalens udløb.Artikel 28OpsigelseUanset artikel 27 kan hver part opsige aftalen ved meddelelse herom til den anden part. Aftalen ophører med at finde anvendelse tolv måneder efter datoen for denne meddelelse.Artikel 29BilagBilagene til denne aftale udgør en integrerende del heraf.Artikel 30Autentiske teksterAftalen udfærdiges i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed. I tilfælde af uoverensstemmelser i fortolkningen går den engelske tekst forud for de andre sprogudgaver.Artikel 31Ikrafttræden1. Aftalen træder i kraft den første dag i måneden efter den dato, på hvilken parterne skriftligt meddeler hinanden, at de i denne forbindelse nødvendige procedurer er afsluttet.2. Meddelelse sendes til generalsekretæren for Rådet for Den Europæiske Union og til Ghanas udenrigsministerium, som begge er depositarer for denne aftale.Съставено в Брюксел на двадесети ноември две хиляди и девета годинаHecho en Bruselas, el veinte de noviembre de dos mil nueve.V Bruselu dne dvacátého listopadu dva tisíce devět.Udfærdiget i Bruxelles den tyvende november to tusind og ni.Geschehen zu Brüssel am zwanzigsten November zweitausendneun.Kahe tuhande üheksanda aasta novembrikuu kahekümnendal päeval Brüsselis.'Εγινε στις Βρυξέλλες, στις είκοσι Νοεμβρίου δύο χιλιάδες εννιά.Done at Brussels on the twentieth day of November in the year two thousand and nine.Fait à Bruxelles, le vingt novembre deux mille neuf.Fatto a Bruxelles, addì venti novembre duemilanove.Briselē, divi tūkstoši devītā gada divdesmitajā novembrī.Priimta du tūkstančiai devintų metų lapkričio dvidešimtą dieną BriuselyjeKelt Brüsszelben, a kétezer-kilencedik év november havának huszadik napján.Magħmul fi Brussell, fl- għoxrin jum ta’ Novembru tas-sena elfejn u disgħa.Gedaan te Brussel, de twintigste november tweeduizend negen.Sporządzono w Brukseli dnia dwudziestego listopada roku dwa tysiące dziewiątego.Feito em Bruxelas, em vinte de Novembro de dois mil e nove.Încheiat la Bruxelles, la douăzeci noiembrie două mii nouă.V Bruseli dňa dvadsiateho novembra dvetisícdeväť.V Bruslju, dne dvajsetega novembra leta dva tisoč devet.Tehty Brysselissä kahdentenakymmenentenä päivänä marraskuuta vuonna kaksituhattayhdeksän.Som skedde i Bryssel den tjugonde november tjugohundranio.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai


text: Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF +++++За Република ГанаPor la República de GhanaZa Ghanskou republikuFor Republikken GhanaFür die Republik GhanaGhana Vabariigi nimelΓια τη Δημοκρατίας της ΓκάναςFor the Republic of GhanaPour la République du GhanaPer la Repubblica del GhanaGanas Republikas vārdāGanos Respublikos varduA Ghánai Köztársaság részérőlGħar-Repubblika tal-GanaVoor de Republiek GhanaW imieniu Republiki GhanyPela República do GanaPentru Republica GhanaZa Ghanskú republikuZa Republiko GanoGhanaa tasavallan puolestaFör Republiken Ghanas vägnar+++++ TIFF +++++[1] EFT L 317 af 15.12.2000, s. 3.[2] A/RES 62/98 af 31.1.2008.[3] Ghanas 1994-politik for skove og plante- og dyreliv.[4] EUT L 347 af 30.12.2005, s. 1.[5] EFT L 302 af 19.10.1992, s. 1.[6] EFT L 253 af 11.10.1993, s. 1.[7] EFT L 61 af 3.3.1997, s. 1.--------------------------------------------------LISTE OVER BILAGBilag I | IA Produkter, der er omfattet af FLEGT-licensordningen IB Produkter, der ikke er omfattet af FLEGT-licensordningen |Bilag II | Lovgivning, der skal tages i betragtning ved afgørelsen om, hvorvidt forsendelsen af træ er lovlig, dokumentation, der skal benyttes som bevis for overholdelse af reglerne og planer om skovpolitik og reform af lovgivning |Bilag III | Fællesskabsprocedurer for import, herunder kontrol af licenser |Bilag IV | Specifikationer for FLEGT-licenser |Bilag V | Garantiordning for lovlighed, herunder proceduren for udstedelse af FLEGT-licenser (træsporingssystem, kontrol, udstedelse af licenser og uafhængig kontrol) |Bilag VI | Kommissorium for uafhængig kontrol |Bilag VII | Kriterier for vurdering af garantiordningen for lovlighed |Bilag VIII | Plan for aftalens gennemførelse |Bilag IX | Støtteforanstaltninger til gennemførelsen af den frivillige partnerskabsaftale |--------------------------------------------------BILAG IBILAG IAHARMONISEREDE VAREKODER FOR TRÆ OG TRÆPRODUKTER, DER ER OMFATTET AF DEN FRIVILLIGE PARTNERSKABSAFTALEHS-KODER | VAREBESKRIVELSE |440349 | Træ, ubearbejdet eller afbarket, afgrenet eller groft tildannet på to eller fire sider (ubearbejdet teak). |440610 440690 | Jernbane- og sporvejssveller af træ. |440710 440725 440726 440727 440728 440729 440799 | Træ, savet eller tilhugget i længderetningen, skåret eller skrællet, høvlet, slebet eller samlet ende-til-ende. |440810 440831 440839 440890 | Plader til fineringsarbejde (også skåret). |440921 440929 | Træ (herunder ikke-sammensatte parketstaver), profileret (pløjet, notet, falset, rejfet, kelet eller lignende) i hele længden på en eller flere kanter, ender eller overflader, også høvlet, slebet eller samlet ende-til-ende. |441210 441231 441232 441239 441294 441299 | Krydsfinér, finerede plader og lignende laminerede træprodukter. |441810 441820 441850 441860 441871 441872 441879 441900 | Snedker- og tømrerarbejder af træ til bygningsbrug, herunder lamelplader (celleplader) af træ, sammensatte gulvbrædder og tagspån ("shingles" og "shakes"), af træ. |442010 | Indlagt træ og træmosaik; æsker, skrin og etuier til smykker eller bestik samt lignende varer af træ; statuetter og andre dekorationsgenstande af træ; boligudstyr af træ, ikke henhørende under kapitel 94. |940151 940159 | Siddemøbler, undtagen varer henhørende under pos. 9402. |BILAG IBHARMONISEREDE VAREKODER FOR TRÆ, DER IKKE MÅ EKSPORTERESHS-KODER | VAREBESKRIVELSE |440349 | Træ, ubearbejdet eller afbarket, afgrenet eller groft tildannet på to eller fire sider (ingen stammer, med undtagelse af teak, må eksporteres). |--------------------------------------------------BILAG IIDEFINITION AF LOVLIGHED MED HENBLIK PÅ UDSTEDELSE AF FLEGT-EKSPORTLICENS OG JURIDISK REFORMPROCES1. ForordEfter krav i den


text: frivillige partnerskabsaftale har Ghana gennem konsultation af interessenter udviklet en retlig standard til understøtning af denne aftales gennemførelse. Den retlige standard er knyttet til garantiordningen for lovlighed ved hjælp af legalitetstabellen. Dette dokument indeholder den juridiske definition, legalitetstabellen og et resumé af relevante love og regler for skovsektoren, og det beskriver de processer, hvorved Ghana vil reformere og konsolidere lovgivningen inden for skovsektoren.2. Juridisk definition med henvisningerFor et produkt, der indeholder træ fra kilder i Ghana, kan der udstedes en licens, som giver ret til at sælge produktet i Ghana eller til at eksportere det fra Ghana:a) når kilde og ejerskab beror på en fældningstilladelse:i) træet er fra lovlige kilder [1], og de pågældende grupper og ejere har givet deres samtykke til fældningen af ressourcen [2]ii) skovhuggeren på fældningstidspunktet havde en gyldig træudnyttelseskontrakt (TUC) udstedt af ministeriet for landområder, skovbrug og miner og ratificeret af parlamentet efter den foreskrevne udbudsprocedure [3]iii) skovhuggeren på fældningstidspunktet havde en gyldig træbjærgningstilladelse (SP) udstedt af Skovkommissionen [4] elleriv) skovhuggeren opfyldte skovdriftsprocedurer og -standarder foreskrevet ved lov [5]v) skovhuggeren på fældningstidspunktet var blevet indrømmet et andet landområde [6] med henblik på tømmerrettigheder.b) I tilfælde hvor kilde og ejerskab beror på et købscertifikat (COP):i) købscertifikatet blev udstedt i henhold til en domstolsafgørelse om konfiskation af træet [7]ii) træet blev efterladt og solgt af skovstyrelsen i overensstemmelse med procedurer foreskrevet ved lov [8]c) træet hele tiden blev transporteret i overensstemmelse med lovpligtige standarder [9]d) træet blev forarbejdet i overensstemmelse med standarder foreskrevet ved lov [10] oge) alle sælgere/eksportører har gyldig licens eller tilladelse til at sælge træ [11]f) der på salgs- eller eksporttidspunktet ikke var ubetalte påløbne afgifter, renter eller skatter foreskrevet ved lov, som skulle betales til staten [12] ogg) skovhuggeren på salgs- eller eksporttidspunktet overholdt alle forpligtelser i henhold til aftaler om socialt ansvar [13].3. LegalitetstabelVed afgørelsen af, hvorvidt træ fra kilder i Ghana opfylder kravene i definitionen af "lovligt træ" ovenfor, anvendes principperne og kriterierne i tabel 1 nedenfor.Tabel 1: Principper og kriterier for den retlige standardPRINCIP 1 | Trækilde: Træ fra lovlige kilder, og de berørte personer, grupper og ejere har skriftligt givet samtykke til, at jorden gøres til genstand for tildeling af tømmerrettigheder. |KRITERIUM 1.1 | For træudnyttelseskontrakter (TUC) i reservater omfatter udarbejdelsen af skovforvaltningsplanen en strategisk plan Afgrænsning af TUC Inventering inden fældning (i reservater, uden for reservater og i plantager) Skriftligt samtykke fra berørte personer, grupper eller ejere. |Vejledende noter om relevant lovgivning/forskrifter | LI. 1649 DEL 1: Procedure for tildeling af tømmerrettigheder; underdel 1 — identifikation af jord, hvortil det er hensigtsmæssigt at give tømmerrettigheder Proceduremanual Sektion A — Strategisk planlægning (skovreservater) Proceduremanual Sektion B — Driftsplanlægning (skovreservater) Instruktionsark B2 operationel planlægningsmetode (afgrænsning i reservater) Proceduremanual Sektion C — Træproduktion i skovreservater Proceduremanual Sektion F — Kontrolleret træproduktion uden for reservater 2.1 (ii) Identifikation af TUC-områder og 3.7 (C) (afgrænsning uden for reservater) F3.2 Konsultationsproces (skriftligt samtykke) Proceduremanual [14] — Bæredygtig træproduktion i reservater (sektion C) Tilsyn med beholdning og allokering af udbytte (sektion D) og kontrolleret træproduktion uden


text: for reservater (sektion F). |PRINCIP 1 | Trækilde: Træ fra lovlige kilder, og de berørte personer, grupper og ejere har skriftligt givet samtykke til, at jorden gøres til genstand for tildeling af tømmerrettigheder. |KRITERIUM 1.2 | Skriftligt samtykke fra jordejere, personer eller grupper |Vejledende noter om relevant lovgivning/forskrifter | Lov 547: Træressourceforvaltningsloven sektion 4, undersektion 2(d) LI 1649: Del 1 procedure for tildeling af tømmerrettigheder, underdel 1: kontrol på stedet 2 (d); Underdel II Procedure vedrørende landområder, som ikke er offentligt ejet jord eller eksisterende skovreservater Proceduremanual Sektion F (kontrolleret træproduktion uden for reservater) F3.2 — konsultationsproces Proceduremanual Sektion F, F5.0: Afslutning (godkendelse). |PRINCIP 2 | Tildeling af tømmerrettigheder Skovhuggeren har en TUC udstedt af ministeriet og ratificeret af parlamentet efter den nærmere angivne udbudsprocedure, eller skovhuggeren har en bjærgningstilladelse udstedt af skovstyrelsen. |KRITERIUM 2.1 | TUC for naturlig skov og plantager Kvalificering af skovhuggere til tildeling af TUC af TREC. |Vejledende noter om relevant lovgivning/andre referencer | LI 1721:Del II: Procedure for udbud om tildeling af tømmerrettigheder Q; LI 1649: Betingelser i TUC (sektion 14 Lov 547: ratifikation af parlamentet (sektion 9). |PRINCIP 2 | Tildeling af tømmerrettigheder Skovhuggeren har en TUC udstedt af ministeriet og ratificeret af parlamentet efter den nærmere angivne udbudsprocedure, eller skovhuggeren har en bjærgningstilladelse udstedt af skovstyrelsen. |KRITERIUM 2.2 | Bjærgningstilladelse [15] Udstedelse af bjærgningstilladelse. |Vejledende noter om relevant lovgivning/forskrifter | Forskrift om procedure for bjærgning af træ (Lov 547 sektion 18g); bjærgning af træprodukter LI 1649 Sektion 38. |PRINCIP 2 | Tildeling af tømmerrettigheder Skovhuggeren har en TUC udstedt af ministeriet og ratificeret af parlamentet efter den nærmere angivne udbudsprocedure, eller skovhuggeren har en bjærgningstilladelse udstedt af skovstyrelsen. |KRITERIUM 2.3 | Konfiskeret træ Tilladelse for behørigt auktioneret konfiskeret træ er udstedt. |Vejledende noter om relevant lovgivning/forskrifter | Overtrædelser — Lov 547 sektion 17(3); og bjærgning og bortskaffelse af efterladte træprodukter (LI 1649 sektion 37). |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.1 | Tilsyn med beholdning (herunder kontrol af områder uden for reservater forud for fældning) blev udført i overensstemmelse med skovhugstmanualen. Skovhugstplan. |Vejledende noter om relevant lovgivning/forskrifter | Skovhugstmanual (sektion 10 i lov 547). Ved "skovhugstmanual" forstås en række regler, der skal være rettesnor for skovhuggere i udførelsen af deres arbejde, jf. i lov 547 (sektion 20). Proceduremanual sektion D (Tilsyn med beholdning og allokering af udbytte). |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder (LI 1649). |KRITERIUM 3.2 | Skovhugst blev udført i overensstemmelse med fældningskrav i områder udpeget til træproduktion. |Vejledende noter om relevant lovgivning/forskrifter | Procedure vedrørende skovhugst (f.eks. fældningsplan) — LI 1649 sektion 17; Proceduremanual sektion E — Udarbejdelse af fældningsplaner for skovreservater; Proceduremanual Sektion F — kontrolleret træproduktion uden for reservater (Instruktionsark F4.3 — den årlige fældningsplan); Andre kilder til træproduktion (f.eks. beplantning, bjærgning af træ under vand) som specificeret i kontraktbetingelserne, skovhugstmanual sektion 3 (skovhugststandarder og -specifikationer). |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.3 | Tømmerstokke blev korrekt målt og registreret. |Vejledende noter om relevant


text: lovgivning/forskrifter | Proceduremanual sektion C — Registrerings-, rapporterings- og revisionsprocedurer C5.0. Proceduremanual sektion F, Registrerings- og rapporteringsprocedurer F5.0. |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.4 | Det fældede træ svarede til de arter og mængder eller det antal, der var tilladt i TUC- eller bjærgningstilladelsen. |Vejledende noter om relevant lovgivning/forskrifter | LI 1649 Sektion 23 — Måling af træ; Manualen for mærkning af træ, tillæg 5: Trækontrolformularer (TIF & LIF). |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.5 | Kævler og tømmerstokke var mærket og nummereret i overensstemmelse med skovhugstmanualen. |Vejledende noter om relevant lovgivning/forskrifter | LI 1649 Sektion 20; Mærkning og nummerering af træ, tømmerstokke og træprodukter; Skovhugstmanual Sektion 3: Skovhugststandarder og -specifikationer (træmærkning). |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.6 | Skovhuggeren gennemførte og overholdt den relevante aftale om socialt ansvar. |Vejledende noter om relevant lovgivning/forskrifter | Sektion 14 af LI 1721; Skovhugstmanual, sektion 3 — adfærdskodeks (i reservater), som anerkender andre brugeres rettigheder og udviser respekt for kulturelle normer, såsom tabu-dage, og adfærdskodeks (uden for reservater), som anerkender andre brugeres rettigheder og udviser respekt for landbrug osv., sektion 4.1 — overvågning af skovhugst (vurdering af socialt ansvar); 4.2 — Straffe. |PRINCIP 3 | Skovhugst Skovhuggeren overholdt lovpligtige skovhugstprocedurer og -standarder. |KRITERIUM 3.7 | Der blev betalt erstatning til berørte landmænd for eventuelle høstskader. |Vejledende noter om relevant lovgivning/forskrifter | Skovhugstmanual, sektion 4.2 (Straffe). |PRINCIP 4 | Transport Træet blev hele tiden transporteret i overensstemmelse med lovpligtige standarder. |KRITERIUM 4.1 | Træet blev transporteret med officiel dokumentation med nærmere oplysninger om dets oprindelse svarende til den fysiske identifikation af træet. |Vejledende noter om relevant lovgivning/forskrifter | Skovhugstmanual Sektion 3: Skovhugststandarder og trækontrol tillæg 5. |PRINCIP 4 | Transport Træet blev hele tiden transporteret i overensstemmelse med lovpligtige standarder. |KRITERIUM 4.2 | Træet blev transporteret inden for de foreskrevne tidsrum. |Vejledende noter om relevant lovgivning/forskrifter | Procedure vedrørende skovhugst (Godkendte perioder for skovhugst og transport af træprodukter): LI 1649 Sektion 18. |PRINCIP 5 | Forarbejdning |KRITERIUM 5.1 | Træforarbejdningsvirksomheder har gyldige licenser og er registreret hos skovstyrelsen og har opfyldt alle lovens krav. |Vejledende noter om relevant lovgivning/forskrifter | Lov 571 sektion 2. |PRINCIP 5 | Forarbejdning |KRITERIUM 5.2 | Praksis vedrørende arbejdsmarkedsforhold opfylder lovens krav. |Vejledende noter om relevant lovgivning/forskrifter | Sundhed på arbejdspladsen, arbejdssikkerhed og arbejdsmiljø: Lov 651 arbejdsmarkedsloven Sektion 118-124; LI 1833: Lov om sundhed og beskæftigelse (sektion 18-20) og funktionærarbejde og fabriksarbejde. |PRINCIP 6 | Handel Alle sælgere/eksportører har gyldig licens eller tilladelse til at sælge træ. |KRITERIUM 6.1 | Eksportører har tilladelse fra skovstyrelsen. |KONTROL | Gyldig eksportlicens. |Vejledende noter om relevant lovgivning/forskrifter | Lov 571 sektion 2 (i) kontrol og registrering af kontrakter om salg af træprodukter og de produkter fra skove og vilde dyr og planter, som kommissionen har tilladt. |PRINCIP 6 | Handel Alle sælgere/eksportører har gyldig licens eller tilladelse til at sælge træ. |KRITERIUM 6.2 | Nationale sælgere er registreret hos skovstyrelsen. |Vejledende noter om relevant


text: lovgivning/forskrifter | Lov 571 Sektion 2 (ii) etablering af procedurer til sporing af tømmer, træ og vilde dyr og planter. TVD reviderer rapporter om udbud af træprodukter på hjemmemarkedet. |PRINCIP 7 | Skattemæssige forpligtelser Hverken skovhugger eller sælger skyldte på salgs- eller eksporttidspunktet lovpligtige afgifter eller lovpligtig leje eller skat. |KRITERIUM 7.1 | Skovhuggeren skyldte ikke fældningsafgift eller andre afgifter, som betales af skovhuggere i Ghana. |Vejledende noter om relevant lovgivning/forskrifter | Procedure vedrørende skovhugst (betaling af fældningsafgift) — LI 1649 sektion 25. TVD reviderer rapporter om afstemning af kapitalstrømme. |PRINCIP 7 | Skattemæssige forpligtelser Hverken skovhugger eller sælger skyldte på salgs- eller eksporttidspunktet lovpligtige afgifter eller lovpligtig leje eller skat. |KRITERIUM 7.2 | Skovhuggeren skyldte ikke betaling for leje af jord. |Vejledende noter om relevant lovgivning/forskrifter | Træafgifter og leje af jord omfattet af kontrakten — LI 1649 DEL V Sektion 27. |PRINCIP 7 | Skattemæssige forpligtelser Hverken skovhugger eller sælger skyldte på salgs- eller eksporttidspunktet lovpligtige afgifter eller lovpligtig leje eller skat. |KRITERIUM 7.3 | Eksportøren skyldte ikke eksportafgifter. |Vejledende noter om relevant lovgivning/forskrifter | Eksportafgifter: Ændringslov 493 sektion 4 om træer og tømmer. |PRINCIP 7 | Skattemæssige forpligtelser Hverken skovhugger eller sælger skyldte på salgs- eller eksporttidspunktet lovpligtige afgifter eller lovpligtig leje eller skat. |KRITERIUM 7.4 | Hverken skovhugger eller eksportør skyldte selskabsskat. |Vejledende noter om relevant lovgivning/forskrifter | Indkomstskat (indkomst fra en virksomhed): Lov 592 sektion 7. |4. Gældende love og forskrifter i GhanaDefinitionen af "lovligt træ" repræsenterer en række love inden for det overordnede regelsæt om fældning, forarbejdning og eksport af træ i Ghana. Gennem konsultation af flere aktører er man nået til enighed om, at kontrollen af, at disse love overholdes, er en forudsætning for at udstede en FLEGT-licens. De gældende love og forskrifter i Ghana, hvorfra definitionen er uddraget, omfatter:FORFATNINGSMÆSSIGE BESTEMMELSER, 19921. Artikel 258 indfører en arealforvaltningskommission og fastlægger kommissionens opgaver.2. Artikel 267, stk. 1, overdrager såkaldt stammeland til de relevante stammers varetægt i overensstemmelse med traditionel skik og brug.3. Artikel 226 begrænser de rettigheder og interesser i jord, som kan gives til personer, der ikke er statsborgere i Ghana.4. Artikel 267, stk. 2, etablerer kontoret for administration af stammeland og fastlægger dets opgaver.5. Artikel 267, stk. 6, fastsætter udbetalingsformlen for stammelandsindkomst.6. Artikel 268 kræver parlamentets ratifikation af aftaler vedrørende tildeling af en ret eller koncession til udnyttelse af naturressourcer.7. Artikel 269 etablerer kommissioner for naturressourcer [skovstyrelsen], som er "ansvarlige for reguleringen og forvaltningen af udnyttelsen af de pågældende naturressourcer og for koordineringen af de dertil hørende politikker".8. Artikel 295 indeholder en definition af stammeland.PRIMÆR RET9. Skovbeskyttelsesdekret af 1974 (N.R.C.D. 234) — Denne lov definerede lovovertrædelser vedrørende skove samt foreskrevne sanktioner eller straffe for sådanne lovovertrædelser.10. Ændringslov om skovbeskyttelse af 1986 (P.N.D.C.L. 142) — Denne lov øgede straffen/bøden for lovovertrædelser vedrørende skove.11. Lov om skove (kap. 157) — Denne lov indeholdt retningslinjer for etablering af skovreservater og beskyttelse af skove og andre tilknyttede emner.12. Dekret om træer og tømmer af 1974 (N.R.C.D. 273) — Dette dekret fastlagde retningslinjer for deltagelse i skovhugstindustrien/træindustrien og


text: fastlagde betalingen af afgifter samt sanktioner for manglende overholdelse af retningslinjer for deltagelse og for eksport af uforarbejdet tømmer.13. Ændringslov om træer og tømmer af 1994 (lov 493) — Denne lov øgede afgifter og bøder og indførte eksportafgift for lufttørret træ.14. Lov om forvaltning af træressourcer af 1997 (lov 547) — denne ophævede koncessionsloven af 1962 (lov 124) og tildelte tømmerrettigheder på en måde, der sikrer bæredygtig forvaltning og udnyttelse af træressourcer.15. Lov om skovstyrelsen af 1999 (lov 571) — Denne lov ophævede lov 453 og genindfører skovstyrelsen som et delvist selvstændigt organ og henfører under dens kompetence de kontorer i skovbrugssektoren, som forestår beskyttelsen, udviklingen, forvaltningen og reguleringen af skovressourcer og vilde dyr og planter.16. Lov om fonden til udvikling af skovplantager af 2000 (lov 583) — Denne lov konsoliderede fonden til en fond for forbedring af skove og fastlagde etableringen af en fond, der skal yde økonomisk bistand, og forvaltningen af sådanne fonde til udvikling af privatejede kommercielle skovplantager i landet.17. Skovbeskyttelseslov (ændringslov) af 2002 (lov 624) — Denne lov ophævede ændringsloven om skovbeskyttelse af 1986 (PNDCL. 142), hævede bøderne for lovovertrædelse vedrørende skov og indførte fælles ansvar for sagsanlæg og retsforfølgelse af lovovertrædelser vedrørende skove.18. Ændringslov om fonden til udvikling af skovplantager af 2002 (lov 623) — Denne lov ændrede lov 583 for at give plantageejere i såvel den offentlige som i den private sektor mulighed for at deltage i udviklingen af skovplantager.19. Ændringslov om forvaltning af træressourcer af 2002 (lov 617) — Denne lov ændrede lov 547 for at udelukke jord med private skovplantager fra dens anvendelsesområde, for at sikre maksimal varighed af og maksimalt loft for tømmerrettigheder og skabe incitament og fordele for investorer i skovindustrien og sektoren for vilde dyr og planter.20. Lov om fabrikker, kontorer og butikker af 1970 (lov 238) — Denne lov foreskriver registrering af fabrikker samt velfærd og sikkerhed for fabriksansatte og andre ansatte.21. Lov om socialsikring af 1991 (PNDCL. 247 — Denne lov etablerer en trustfond, som skal yde arbejdstagerne social beskyttelse.22. Lov om skatteindtægter af 2000 (lov 592) — Denne lov vedrører beskatning af personer og andre enheder.23. Lov om merværdiafgift af 1998 (lov 546) — Denne lov vedrører indførelse af moms på bestemte transaktioner og aktiviteter.24. Dekret om økonomisk beskyttelse af planter af 1979 (AFRCD. 47) — Denne lov forbyder tildeling af tømmerrettigheder i kakaobrug.ADMINISTRATIVE BESTEMMELSER25. LI. 1679 Forskrifter om forvaltning af træressourcer af 1988 — Denne forskrift indeholder retningslinjer om tildeling og forvaltning af træressourcer.26. LI 1721 – Ændringsforskrifter om forvaltning af træressourcer af 2003. Denne forskrift fastsatte grundlaget for udbud i forbindelse med tildeling af træressourcer.5. Politisk og lovgivningsmæssig reform af skovsektorenGhana er klar over, at der bør ske en gennemgribende reform af bestemmelserne i gældende lovgivning, som ligger til grund for den juridiske definition, for at afhjælpe eksisterende mangelfuldheder og løse påtrængende problemstillinger i sektoren, der krænker principperne for god forvaltning. Ghana ønsker derfor at tilkendegive sin hensigt om at gennemføre juridiske og politiske reformer med udgangspunkt i ønsket om god skovforvaltning. Det forventes,


text: at sådanne juridiske reformer kan afsluttes inden for de kommende fem år.Der bør gennemføres politiske og juridiske reformer på følgende områder:- Indledning af en proces for at ændre opsparings- og overgangsbestemmelserne i lov 547 med hensyn til omlægning af eksisterende kontrakter om leje/koncessioner til træudnyttelseskontrakter og dertil hørende betaling af trærettighedsafgifter- Anlægning af plantager og skovhugst- Træforarbejdning og normfastsættelse for træindustrien- Import af råvarer (træ)- Udvikling af hjemmemarkedet:a) (små og mellemstore virksomheder)b) ressourceallokeringc) standardisering af trækomponenter i bygge- og anlægsbranchend) indførelse af politikker for offentlige indkøb.- Institutionelle ordninger og skovkontrolprocesser:a) trækontrolenhedb) styrelsesrådc) uafhængig kontrold) stregkoder.- Tildeling af træressourcer, der er under vand (Volta-søen)- Sundheds- og sikkerhedskrav for skovarbejdere- En klar tilkendegivelse af mål for ressourceforvaltningen — offentlig interesse i opretholdelse af biodiversiteten, landbefolkningens eksistensgrundlag, bæredygtig industrialisering og kulturel udvikling. Identifikation og udbedring af manglende konsekvens i gældende lovgivning for skovbruget, som vedrører definitionen af lovligt træ (f.eks. udstedelse af bjærgningstilladelser for jord omfattet af en træudnyttelseskontrakt)- Bekræftelse af lokale skovbesiddelser og af forskellige interessenters rettigheder, navnlig landmænd i forskellige former for skov, og afklaring af lokale (herunder traditionelle) og nationale institutioners respektive spillerum inden for skovforvaltning med henblik på at:a) bevare skoveb) udvikle og udnytte skove (både træ og ressourcer, som ikke er træ).- Investeringsregulering:a) incitamenter, regulering, skatte- og overskudsdeling for andre produkter fra skove end træ (herunder turist- og miljøtjenester)b) incitamenter, regulering, skatte- og overskudsdelingsordninger for udvindingsinvesteringerc) incitamenter, regulering, skatte- og overskudsdelingsordninger for genbeplantning af skoved) incitamenter, regulering, skatte- og overskudsdelingsordninger for plantager oge) incitamenter, regulering, skatte- og overskudsdelingsordninger for forarbejdning.6. GennemførelseGhana regner med at gå fra de gældende retlige standarder til de fremtidige retlige standarder ved en totrinsreformproces for at tage fat på overflødig, usammenhængende og inkonsekvent lovgivning og også indføre nye love til gennemførelse af nye politikker:- Ændringer af områder, som ikke forudsætter en omfattende juridisk reform vil blive gennemført ved administrative bestemmelser inden for et år efter indgåelse af en frivillig partnerskabsaftale- Ændringer, som forudsætter omfattende konsultationer, inddragelse af eksperter og større politisk overvejelse vedrørende f.eks. spørgsmål om god forvaltningspraksis, inddragelse af interessenter, overskudsdeling osv. forventes at tage 3-5 år.[1] Lov 547, sektion 4, LI 1649 forskrift 1 & 2.[2] LI 1649 forskrift 2-8.[3] Lov 547, sektion 1, 7, 8 og 9 og LI 1721 forskrift 9-13.[4] LI 1649 S 38.[5] Lov 547, sektion 18(d) & LI 1649 forskrift 16-20.[6] Lov 547, sektion 15 (1) c, d, e.[7] Sektion 17 (3), lov 547 og sektion 37, LI 1649.[8] S37 af L.I 1649.[9] LI 1649 forskrift 18.[10] Lov om fabrikskontorer og butikker (lov 328) og arbejdslov (lov 651).[11] Lov 571, sektion 2 (i) og ii).[12] Lov 547 S8 (e) & (f), LI 1649 S 21, 27.[13] Sektion 14 LI 1721.[14] Proceduremanualernes juridiske status: Proceduremanualerne er resultatet af krav i sektion 18 i Træforvaltningslov 547 og ledsager træressourceforvaltningsreglement LI 1649 sektion 14, som er ophævet af træressourceforvaltningslov (ændring) LI 1721, sektion 14, som fastsætter betingelserne for TUC.[15] Skovstyrelsen usteder en tilladelse, som er underlagt de deri specificerede betingelser vedrørende bjærgning af træer fra landområder, som skal udstykkes til


text: vejanlæg, bebyggelse eller landbrugsdrift.--------------------------------------------------BILAG IIIBETINGELSER FOR OVERGANGEN TIL FRI OMSÆTNING I FÆLLESSKABET AF TRÆPRODUKTER, DER ER EKSPORTERET FRA ET PARTNERLAND OG OMFATTET AF EN FLEGT-LICENSArtikel 11. FLEGT-licensen, i det følgende benævnt "licens", indsendes til den kompetente myndighed i den medlemsstat, hvor den af licensen omfattede forsendelse angives til overgang til fri omsætning.2. Den i stk. 1 omtalte kompetente myndighed underretter i overensstemmelse med de gældende nationale procedurer straks toldmyndighederne om godkendelsen af licensen.3. En licens anses for ugyldig, hvis datoen for dens indsendelse er senere end den udløbsdato, der er angivet i licensen.4. En licens, der er indgivet, før den deraf omfattede forsendelse er ankommet, kan godkendes, hvis licensen overholder kravene i bilag IV til aftalen, og yderligere kontrol i henhold til artikel 3, stk. 1, ikke skønnes nødvendig.5. Såfremt yderligere oplysninger om licensen eller forsendelsen er nødvendig, jf. artikel 3 og 4, kan licensen først godkendes efter, at oplysningerne om licensens gyldighed er indgivet.6. Omkostninger i forbindelse med kontrollen påhviler importøren, medmindre andet er fastsat i medlemsstatens nationale lovgivning.Artikel 21. Sletning eller rettelser i en licens accepteres ikke, medmindre sådanne sletninger eller rettelser er valideret af den licensudstedende myndighed.2. Forlængelse af gyldigheden af en licens accepteres ikke, medmindre den er valideret af den licensudstedende myndighed.3. Duplikat- eller erstatningslicenser accepteres ikke, medmindre de er udstedt og valideret af den licensudstedende myndighed.4. En licens accepteres ikke, hvis det, eventuelt efter afgivelse af yderligere oplysninger i henhold til artikel 3 eller yderligere kontrol i henhold til artikel 4, fastslås, at licensen ikke svarer til forsendelsen.Artikel 31. Hvis der hersker tvivl om, hvorvidt en licens eller en duplikat- eller erstatningslicens kan accepteres, kan de kompetente myndigheder anmode den licensudstedende myndighed i partnerlandet om yderligere oplysninger.2. En kopi af den pågældende licens eller af duplikat- eller erstatningslicensen kan fremsendes sammen med anmodningen.Artikel 41. Hvis det vurderes, at yderligere kontrol af forsendelsen er nødvendig, før de kompetente myndigheder kan afgøre, om en licens kan accepteres, kan der gennemføres kontrol af, hvorvidt den pågældende forsendelse er i overensstemmelse med oplysningerne i licensen og med oplysningerne om den respektive licens, som findes hos den licensudstedende myndighed.2. Hvis mængden eller vægten af træprodukterne i den forsendelse, der angives til overgang til fri omsætning, ikke afviger mere end 10 % fra den mængde eller vægt, der er angivet i den tilsvarende licens, anses forsendelsen for at være i overensstemmelse med oplysningerne i licensen, for så vidt angår mængde og vægt.Artikel 51. Der skal henvises til det licensnummer, som omfatter de træprodukter, der er underlagt toldangivelse med henblik på overgang til fri omsætning, i rubrik 44 i det administrative enhedsdokument, som anvendes til denne angivelse.Hvis toldangivelsen foretages på edb, angives henvisningen i den relevante rubrik.2. Træprodukter må først overgå til fri omsætning, når proceduren i artikel 1, stk. 2, er gennemført.--------------------------------------------------BILAG IVBetingelser vedrørende udstedelse af og specifikationer for FLEGT-licenserKrav vedrørende FLEGT-licenserArtikel 11. En FLEGT-licens kan være papirbaseret eller elektronisk.2. Både papirbaserede og elektroniske licenser skal indeholde de oplysninger, som fremgår af tillæg 1 i overensstemmelse med de vejledende bemærkninger i


text: tillæg 2.Artikel 21. FLEGT-licensen bliver gyldig på udstedelsesdatoen.2. FLEGT-licensen er gyldig i højst tre måneder. Udløbsdatoen skal fremgå af licensen.3. Efter udløbsdatoen betragtes licensen som ugyldig. Den licensudstedende myndighed kan beslutte at forlænge gyldighedsperioden med en måned. Den licensudstedende myndighed retter og validerer i så fald den nye udløbsdato.4. En FLEGT-licens ophører med at være gyldig og sendes tilbage til den licensudstedende myndighed, hvis de deraf omfattede træprodukter er blevet ødelagt.Krav vedrørende papirbaserede FLEGT-licenserArtikel 3Papirbaserede licenser skal svare til formatet i tillæg 1.Artikel 41. Papirstørrelsen er standard A4. Papiret har vandmærker, der viser skovstyrelsens logo, som er præget på papiret ud over seglet.2. Farven på det anvendte papir er som følger:a) Hvidt til formular nr. 1, "Original"b) Gul til formular 2, "EU-toldmyndighedens eksemplar"c) Grøn til formular 3, "Træindustriens udviklingsafdelings eksemplar"d) Lyserød til formular 4, "Ghanas toldmyndigheds (CEPS) eksemplar"e) Blå til formular 5, "Det Europæiske Fællesskabs kompetente myndigheds eksemplar".Artikel 51. Licensansøgningerne udfyldes på skrivemaskine eller computer. De kan om nødvendigt udfyldes i hånden.2. Den licensudstedende myndighed benytter til afstempling et metalstempel, fortrinsvis af stål. Den licensudstedende myndigheds stempel kan dog erstattes af et reliefstempel kombineret med bogstaver og tal fremstillet ved perforering. De tildelte mængder anføres af den licensudstedende myndighed ved hjælp af uforfalskelige midler, der gør det umuligt at tilføje tal eller yderligere angivelser.3. Formularen må ikke indeholde sletninger eller rettelser, medmindre disse sletninger eller rettelser er valideret ved den licensudstedende myndigheds stempel og underskrift.4. Licenserne trykkes og udfyldes på engelsk.Artikel 61. Licensen udfærdiges i fem eksemplarer og udstedes til ansøgeren.2. Første eksemplar mærket "Original" gives efter at være blevet udfyldt, underskrevet og stemplet af den licensudstedende myndighed til ansøgeren til indgivelse til den kompetente myndighed i den EU-medlemsstat, hvori den forsendelse, der er omfattet af licensen, angives til overgang til fri omsætning.3. Andet eksemplar "EU-toldmyndighedens eksemplar" gives efter at være blevet udfyldt, underskrevet og stemplet af den licensudstedende myndighed til ansøgeren til indgivelse til toldmyndigheden i den EU-medlemsstat, hvori den forsendelse, der er omfattet af licensen, angives til overgang til fri omsætning.4. Tredje eksemplar mærket "Træindustriens udviklingsafdelings eksemplar" opbevares efter at være blevet udfyldt, underskrevet og stemplet af den licensudstedende myndighed med henblik på registret og fremtidig kontrol af udstedte licenser.5. Fjerde eksemplar "Ghanas toldmyndigheds (CEPS) eksemplar" gives efter at være blevet udfyldt, underskrevet og stemplet af den licensudstedende myndighed til ansøgeren til indgivelse til toldmyndighederne i Ghana, til hvem den forsendelse, der er omfattet af licensen, angives til lastning ombord på fartøjet.6. Femte eksemplar "Det Europæiske Fællesskabs kompetente myndigheds eksemplar" gives efter at være blevet udfyldt, underskrevet og stemplet af den licensudstedende myndighed til ansøgeren til indgivelse til den kompetente myndighed i den medlemsstat, hvori den forsendelse, der er omfattet af licensen, angives til overgang til fri omsætning (Dette eksemplar er nødvendigt, hvis den kompetente myndighed i medlemsstaten ikke er den samme som toldmyndigheden).Tab, tyveri eller ødelæggelse af FLEGT-licenserArtikel 71. I tilfælde af tab, tyveri eller ødelæggelse af "Original" eller "EU-toldmyndighedens eksemplar" kan importøren eller dennes bemyndigede repræsentant anmode den licensudstedende myndighed om et erstatningseksemplar på grundlag af